Wiki Science Competition

Wiki Science Competition (WSC) on Eesti teadusfoto võistlusest välja kasvanud ülemaailmne teadusfoto võistlus, mida peetakse Vikipeedias. See toimus esimest korda 2017. aastal ja seda peetakse iga kahe aasta järel. Esimesel korral osales võistlusel enam kui 2200 osavõtjalt ning piltide arv ületas 10 tuhandet. 2017. aastal oli võistlusel viis kategooriat: inimesed teaduses, mikroskoobipildid, mittefotofailid, pildiseeriad ja üldkategooria. 2019. aastal lisandus uue kategooriana loodus ja 2021. aastal astronoomia. Võistluse korraldaja on Ivo Kruusamägi. Läbilõige parasiidist Ascaris 200x suurenduse all. Mikroskoobifotode kategooria võitja 2017 Massimo Brizzi Itaaliast Polaarsukelduja minemas läbi jää Prantsusmaa Antarktika jaama lähistel. Inimesed teaduses kategooria võitja 2017 Erwan Amice Prantsusmaalt Kaks LIGO teadlast püüdmas tuvastada, mis põhjustab laseri tehnilisi probleeme. Inimesed teaduses kategooria võitja 2019 Nutsinee Kijbunchoo Poegiv vesikirp 100x suurenduse all ja polariseeritud valguses. Mikroskoobifotode kategooria võitja 2019 Marek Miś Poolast Linnutee galaktika tolmusaaste simuleeritud polarisatsioon taevaste mikrolainetena. Mittefotofailide kategooria võitja 2019 Uroš Seljak Keskpaleoliitikumi-aegse leiukoha arheoloogilised väljakaevamised Toscanas Itaalias. Üldkategooria võitja 2019 Stefano Ricci Cortili Itaaliast Surusääsklase vastne polariseeritud valguse all, mis toob esile lihaskoed, kuna sõltuvalt koe tihedusest ja suunast peegeldub tagasi eri lainepikkusega valgus. Mikroskoobifotode kategooria võitja 2021 Karl Gaff Iirimaalt California punaseviiruline tripimadu oma loomulikus elukeskkonnas. Loodusfotode kategooria võitja 2021 Jaden Clark USAst Supernoova jäänukist Meduusi udukogu (IC443) ja selle ümbrus. Astronoomiafotode kategooria võitja 2021 Ram Samudrala USAst Eesti juutuuber ja teadusfotograaf Maxim Bilovitskiy võitis 2017. aastal esikoha mittefotofailide kategoorias videoga veepiisa külmumisest temperatuuril -180 °C. Äramärkimist leidis ka Mait Metspalu foto Ester Orasest, kes tõmbas välja hammast Tartu Ülikooli kunstimuuseumile kuuluva muumia suust. 2019. aasta võistlusel oli Maxim Bilovitskiy video üks rahvusvahelisel võistlusel äramärgitud töö. Samal aastal märgiti finaalis ära ka Lauri Kulpsoo ja Tavo Romanni fotod ning Tanel Nooki ja Lennart Lennuki fotoseeriad. Maxim Bilovitskiy võitis mittefotofailide kategoorias teist korda esikoha 2021. aasta võistlusel ja seda videoga Wilsoni pilvekambrist. Maxim Bilovitskiy video veepiisa külmumisest Maxim Bilovitskiy video hõbekristallide kasvust vase pinnal hõbenitraadi lahuses Lauri Kulpsoo foto Eesti rahvusatlase koostajast Taavi Paest Lennart Lennuki foto nahkhiireuurijatest riikliku seiret läbi viimas Maxim Bilovitskiy video Wilsoni kambrist Wiki Loves Monuments Wiki Loves Earth "FOTOD | Vaata, millised on Eesti parimad teadusfotod" Delfi Forte, 13. veebruar 2018 "Vaata võidutööd: Eesti teadusfotograaf võitis ülemaailmse teadusfoto võistluse" Delfi Forte, 5. november 2018 "Fotod: eestlased noppisid Vikipeedia fotovõistlusel mitu teist kohta" ERR Novaator, 3. september 2020 "Galerii: Vikipeedia teadusfoto konkursi võitjad" ERR Novaator, 29. jaanuar 2022 Võistluse koduleht